b'\n_START_ARTICLE_\nCantitate de substan\xc8\x9b\xc4\x83\n_START_PARAGRAPH_\n\xc3\x8en fizic\xc4\x83 \xc8\x99i chimie, cantitatea de substan\xc8\x9b\xc4\x83 este o m\xc4\x83sur\xc4\x83 a num\xc4\x83rului de particule de substan\xc8\x9b\xc4\x83 (molecule, atomi, ioni, electroni). Unitatea de m\xc4\x83sur\xc4\x83 \xc3\xaen SI este molul, cu simbolul mol. Pentru evitarea confuziilor, trebuie precizat despre ce fel de particule este vorba; \xc3\xaen chimie de cele mai multe ori molul se refer\xc4\x83 la num\xc4\x83rul de molecule.\n_START_SECTION_\nConcept\n_START_PARAGRAPH_\nCantitatea de substan\xc8\x9b\xc4\x83 nu trebuie confundat\xc4\x83 cu masa. Aceea\xc8\x99i mas\xc4\x83 poate reprezenta diferite cantit\xc4\x83\xc8\x9bi de substan\xc8\x9b\xc4\x83 \xc3\xaen func\xc8\x9bie de masa individual\xc4\x83 a particulelor constituente. De exemplu, un mol de heliu con\xc8\x9bine acela\xc8\x99i num\xc4\x83r de atomi ca \xc8\x99i un mol de carbon, dar masele lor sunt diferite, pentru c\xc4\x83 un atom de heliu este mai u\xc8\x99or dec\xc3\xaet unul de carbon.'